Aragonés ribagorzano - Biquipedia, a enziclopedia libre

# Aragonés ribagorzano

### De Biquipedia

  Iste articlo ye sobre o dialeuto ribagorzano de l'aragonés. Ta atros emplegos se beiga ribagorzano.

Bariedaz de l'aragonés
Ribagorzano
Nombre local: | Ribagorsano, ribagorzano
Charradors: | ?
Localizazión cheografica: | Ribagorza
Lugar(s) prenzipal(s): | Campo, Estadiella, Graus
Rasgos dialeutals: | De transizión ta o catalán
Bitalidá: | Alta
Escritors prenzipals: |

L'aragonés ribagorzano u tamién dito ribagorsano en bels puestos á on se charra, ye alto u baxo l'aragonés d'a Bal de l'Esera en a Ribagorza.

Os charrars d'a Ribagorza son dende un punto de bista macrocheografico una transizión enta o catalán, e i-trobamos carauters más catalans asinas como mos mobemos enta l'este y más castellans enta o sur. Dende o punto de bista microcheografico a tranzición concreta ye en o Baxo Isabana y en "la Ribera", una bal lateral á ro sur de o Turbón.

En a enziclopedia aragonesa claman á o grausino meyoribagorzano, sin dembargo se fabla d'Alta Ribagorza á ro norte d'o Turbón y Baxa Ribagorza á ro sur. Graus ye prou á ro sur e ra suya charrada no ye tan diferent de l'estadillano u o fonzense. Si s'abiés d'emplegar o termino meyorribagorzano, diz que se aplicaría millor ta o Campés, seguntes se beye en a tabla de o final de l'articlo.

## [Editar] Carauteristicas

### [Editar] Fonetica

- Palatalización de a "l-" inizial latina:

  llobo, llugá

- Palatalizazión de a "l" en os grupos latins "pl-", "cl-", "fl-", "gl-", "bl-":

  flló, cllau, pllegá

- Perduga de a "-r" final:

llugá, pllegá

- Ye a redolada de l'Alto Aragón on mos trobamos más casos de -m- que en castellán han dato -mbr-, y que empezipia a estar presén en aragonés escrito meyebal en 1330.
  - NOMINE > nomne > nome
  - HOMINE > omne > ome
  - FAMINE > famne > fame

Sin dembargo tamién i trobamos muitos casos de -mbr-: bimbre, costumbre, etc....y mesmo fambre en bel lugar.

### [Editar] Morfolochia

- Articlos: el, e(l)s, la, las.
- Morfema presonal de 1ª persona plural en -m u -n: nusaltros cantam, nusatros cantan. (En aragonés cheneral no esiste a -m final y Miriam se pronunzia Mirian).
- Cherundios en -an, -en, -in:
  - cantán, metén, partín
- Pretérito perfeuto perifrástico tipo catalán con o verbo ir:
  - el ba cantá en cuenta de el cantó
- Bellas formas berbals estranias en l'aragonés más que más en a Baxa Ribagorza:
  - yeba/eba en cuenta de yera.
  - "tu es" y "él e" en cuenta de "tu yes" y "él ye".

### [Editar] Sintaxis

Combinazions de pronomes de datibo e acusatibo de tipo catalán:

- lo + li > lo-i
- los+ li > los-i
- la + li > la-i
- las+ lis > las-i

### [Editar] Sozdialeutos

O dialeuto ribagorzano de l'aragonés puede dibidir-se en barios sozdialeutos:

- Altorribagorzano u Benasqués
  - Alto Benasqués
  - Baxo Benasqués
- Meyorribagorzano
  - Campés
- Baxorribagorzano
  - Grausino
  - Estadillano
  - Fonzense

Cuadro de diferenzias entre os charrars locals:

| Baxorribagorzano | Altorribagorzano
Estadiella 1888 | Graus 1910 | Campo 1950 | Bisagorri-Renanué 1950 | Benás 1975
Deminutibo -et | -é | -é, a begatas -et | -et, a begatas -é | -et | -et
Deminutibo -iello | -illo | -illo | -illo | -iello | -iello
Articlo | El, los, la, las | El, los, la, las | El, es, la, las | El, e(l)s, la, las | El, els, la, les
Casos de no diftongazión | Pocos | Pocos | Beluns | Beluns | Muitos
Desinenzia de 1ª presona plural | -n | -n | -m | -m pero a begatas -n | -m
Desinenzia de 2ª presona plural | -z | -z | -z | -ts | -ts
Fonema /z/ u /s/ | /z/ | /z/ | /z/ | /s/ | /s/
Formas de o berbo estar | E, eba | E, eba | Ye, eba | Ye, yeba | Ye, yera
Infinitibos en -re | No bi'n ha | No bi'n ha | No bi'n ha | Bi'n ha: binre, beure | Bi'n ha: binre, beure
Partizipios | -au, -iu | -au, -iu | -au, -iu | -au, -eu, -iu | -au, -eu, -iu
Plurals femenins | -as | -as | -as | -as | -es
Pronome de 1ª presona plural | Nusatros | Nusatros | Nusotros | Nusaltros | Nusaltros

Dialeutos de l'aragonés
Aisino | Altorribagorzano | Ansotano | Aragüesino | Ayerbense | Belsetán | Benasqués | Bergotés | Baxorribagorzano | Campés | Chaqués | Cheso | Chistabín | Chodigoaragonés † | Estadillano | Fobano | Fonzense | Grausino | Nabalés | Nabarro |Panticuto | Ribagorzano | Semontanés | Tensino

Retrieved from "http://an.wikipedia.org../../../a/r/a/Aragon%C3%A9s_ribagorzano.html"

Categoría: Dialeutos de l'aragonés

##### Views

- Articlo
- Descusión
- Current revision

##### Rechirar

##### Atras luengas

- English
- Español